Tuomari (sarjakuvahahmo)
Tuomari (, esiintynyt Suomessa myös nimellä Rankaisija) on Marvel-kustantamon sarjakuvissa esiintyvä antisankari, oikealta nimeltään Frank Castle. Hän esiintyi ensimmäisen kerran "The Amazing Spider-Man" -lehden numerossa 129 vuonna 1974. Hahmon loivat Gerry Conway, Ross Andru ja John Romita Sr.. Suomessa Tuomari esiintyi ensimmäisen kerran "Hämähäkkimies"-lehden numerossa 7 vuonna 1980.
1980-luvulla Frank Miller keksi muuttaa hahmoa väkivaltaisemmaksi ja kirjoitti hänet mukaan "Daredevil"-sarjakuviinsa. Vasta tuolloin Tuomarista tuli tappaja, sillä Miller muutti hahmon aseistusta ratkaisevasti. Aiemmin "Hämähäkkimies"-sarjassa esiintyessään Tuomari oli aseistautunut kaasukranaateilla ja kumiluodeilla ladatuilla aseilla. Vasta hahmon saavutettua suosiota sille luotiin taustatarina, joka esiteltiin "Peter Parker the Spectacular Spider-Man"-lehden numerossa 83. Suomessa tarina nähtiin vuonna 1986 "Hämähäkkimies"-lehden kuudennessa numerossa.
Tuomarista on tehty kolme itsenäistä elokuvaa. Vuonna 1989 ilmestyi ensimmäinen elokuva, "The Punisher – Rankaisija", jonka pääosassa esiintyi Dolph Lundgren. Vuonna 2004 ilmestyi "Tuomari", jonka pääosassa oli Thomas Jane. Viimeisin elokuvasovitus on "Punisher – War Zone" vuodelta 2008. Sen pääosaa esittää Ray Stevenson.
Tuomari on oman käden oikeutta toteuttava entinen merijalkaväen erikoisjoukkojen jäsen. Frank palveli viisi vuotta Vietnamissa ja tämän jälkeen erikoisjoukkojen kouluttajana New Yorkissa. Castle on hyvin kokenut veteraani, joka on käynyt läpi muun muassa SEAL (Sea Air Land) -, UDT (Underwater Demolition Training)- sekä LRRP (Long Range Recon Patrol) - koulutukset.
Näiden sekä sodan tuoman kokemuksen myötä Castle on erinomainen tappaja. Castlen sanotaan selvinneen naarmuitta taistelusta kahtatoista hyvin aseistautunutta ja kokenutta rikollista vastaan.
Frank Castle aloitti sotansa rikollisuutta vastaan menetettyään vaimonsa ja lapsensa Costa Ricassa perhejuhlassa, jossa oli koko Frankin suku.
Castle on erinomainen tarkka-ampuja, ja hallitsee sekä aseettoman että aseellisen taistelun. Hän kantaa luodinkestävän pukunsa rinnassa suurikokoista pääkallon kuvaa. Elokuvaversiossa Frank saa pääkallopaidan lahjaksi pojaltaan, joka menettää henkensä rikollisten kostaessa.
Rikolliset pelkäävät Tuomaria, ja useimmat supersankarit vastustavat hänen väkivaltaisia menetelmiään. Tavalliset kansalaiset suhtautuvat Tuomariin hyvin ristiriitaisesti, monet tuomitsevat hänen tekonsa ja pitävät miestä mielipuolena, toisaalta he hyväksyvät hänen sotansa alamaailmaa vastaan.
Castle pyrkii olemaan vahingoittamatta sivullisia. Castle on luonnollisesti saanut julkisuutta myös viranomaisten keskuudessa, useimmiten paikalliset poliisit kuitenkin ummistavat silmänsä Castlen puuhilta; hän tekee sen mitä poliisit haluaisivat tehdä, mutta eivät voi.
Hänellä on kuitenkin erittäin pitkä rikosrekisteri, jonka takia hänen tekemisistään on kiinnostunut moni viranomaistaho. Näihin kuuluvat muun muassa FBI, CIA sekä YPKVV.
Tuomarilla ei oikeastaan ole päämajaa, hän on hyvin liikkuva henkilö, jolla on asekätköjä eri puolilla New Yorkia ja New Jerseyä. Tuomari ei rajoita kostoretkeään ainoastaan kyseisiin kaupunkeihin, hän on käynyt puhdistamassa alamaailman saasteita muun muassa seuraavissa paikoissa:
Venäjä, Afrikka, Lontoo, Pohjois-Irlanti, Skotlanti, Latinalainen Amerikka
Hahmoa on moitittu ylenpalttisesta väkivallasta ja oman käden oikeudesta.
Tuomari vieraili Hämähäkkimies-animaatiosarjassa 1990-luvulla. Hänet äänenään oli John Beck. Jaksot, jossa hän oli sarjassa olivat:
Tuomarin teki vuonna 2016 ensiesiintymisensä Marvel Cinematic Universeen Netflix-sarjan "Daredevil" toisella tuotantokaudella. Häntä näyttelee Jon Bernthal. Hahmo nähtiin seuraavan kerran vuonna 2017 omassa Netflix-sarjassaan "The Punisher".
Ensimmäisessä, vuonna 1989 ensi-iltansa saaneessa elokuvassa Tuomaria esitti Dolph Lundgren. Koko elokuvan aikana Tuomari ei koskaan käyttänyt kuuluisaa kallologoaan.
Vuoden 2004 elokuvassa Tuomari (The Punisher) Frank Castlen (Thomas Jane) perheen murhaa rikollispomo Howard Saint (John Travolta) joka menetti poikansa eräässä ratsiaan johtaneessa kaupassa. Frank toimi peitetehtävissä samassa operaatiossa esittäen kaupanteon toista osapuolta ja kostotoimena Saint määräsi Castlen ja hänen sukunsa murhattavaksi. Itse asiassa: perheen tappamista vaati Saintin palvottu vaimo Livia - jonka luonnetta kuvaa hyvin se, että hän oman poikansa hautajaisissa esiintyi säädyttömän avokaulaisessa ja lyhyessä kylläkin mustassa hameessa.
Gangsterit hyökkäsivät Castlen sukutapaamiseen: kaikki poliisin omaiset, pikkulapsista vanhuksiin, tapettiin, joskin Castlen isä ja hän itse tekivät kovaa vastarintaa niin kauan kuin ammuksia riitti. Myös Castlen pieni poika ja hänen toista lastaan odottanut vaimonsa kuolivat.
Castle jäi henkiin, tosin pahasti vammoja saaneena; kun hän toipui niistä, hän muuttui Tuomariksi. Tunnuksekseen hän valitsi mustan T-paidan, jonka oli ehtinyt saada viimeisenä lahjana pojaltaan ja jonka hän tuhon jälkeen löysi maasta tallattuna; paidan rinnassa oli valkea pääkallologo, josta tulikin sitten hänen tunnuksensa. Tuomari maalasi tunnuksen myös luotiliiviinsä.
Tuomari kosti rikollispomolle perusteellisesti: ensin hän ryösti tai hävitti kaksikin Saintin usean sadan miljoonan dollarin laitonta rahalastia; kun Saintin asema näin horjui, hän järjesti todisteet siitä että Saintin vaimo makasi hänen parhaan ystävänsä ja juristinsa kanssa.
Tämä oli lopulta yksinkertaista: Tuomari taivutteli erään halveksitun ja tönityn pikkuapurin nimeltä Mickey Duka puolelleen hankkimalla tästä henkisen yliotteen; tämän kautta sai tietää päähenkilöiden tavoista; Saintin vaimon ollessa vakituiseen tapaansa elokuvissa Castle lainasi hänen autoaan ja järjesti sille pysäköintisakon hotellissa - johon oli houkutellut juristin. Apuri otti sakkolapun haltuunsa.
Viikkoa myöhemmin Tuomari lainasi autoa uudelleen ja vei sen taas hotellille jonne petkutti juristin jälleen. Nyt hän soitti apurille ja käski tämän antaa sakkolapun Saintille, jonka epäluulot olivat jo heränneet hänen huomattuaan vaimon ja juristin nauraneen yhdessä jollekin.
Muuta todistetta siitä että vaimo ja juristi makasivat keskenään ei vainoharhainen gangsteri enää olisi tarvinnutkaan - mutta sellainenkin löytyi: vaimo oli jättänyt autoonsa käsilaukun jossa oli kalliit yksilölliset Harry Winstonin tekemät timanttikorvakorut; niistä toisen Tuomari kävi jättämässä juristin tyynylle - mistä Saint sen löysi! Hänen potkimansa ja Tuomarin alistama pikkuapuri Duka nauroi sisäänpäin nähdessään Saintin rynnistävän kostoretkelleen...
Kaiken jälkeen Saint uskoi järjestetyt todisteet ja tappoi molemmat: juristin hän puukotti ja vaimon heitti ylikulkusillalta tavarajunan eteen.
Kun Saint jakoi päämajassaan ohjeita ja palkkioennakkoja Castlen tappamisesta, tämä hyökkäsikin paikalle, tappoi hänen kaikki apurinsa ja jätti ainoan pojan rimpuilemaan ansaan käsi koholla - kädessä nelikiloinen räjähde joka toimisi heti kun käsi hervahtaisi.
Lopuksi Castle haavoitti Saintia itseään. Kun Saint korisi Castlen tappaneen hänen poikansa, tämä oikaisi: "MOLEMMAT poikasi!" ja samaan aikaan takaa kuuluva räjähdys kertoo ansaan jääneen pojan käden hervahtaneen ja pommin toimineen.
Nyt Tuomari kertoi mitä oli tehnyt: hän oli saanut gangsterin tappamaan kaksi läheisintään ihan itse, lopullinen todiste oli toinen korvakoru jonka hän heitti Saintin kasvojen eteen; tämä parkui surkeuttaan todetessaan mitä oli tehnyt.
Saintin lopullinen kuolema oli karmiva: Castle sitoi hänet nilkastaan automaattivaihteisen auton takapuskuriin; auton hän miinoitti ja lähetti yksinään ajamaan niin ikään miinoitettujen ja kaukolaukaisimella varustettujen autojen keskellä; Saint oli jo parkuva soihtu, kun hän katosi tulimereen.
Tuomarin poistuessa paikalta räjähdykset loivat gangsterien päämajan pysäköintialueelle palavien autojen muodostaman pääkallon kuvan.
Castle palasi asuntoonsa ja otti pari voimakasta ryyppyä aikoen ampua itsensä; kuitenkin vaimon kasvot valveunen omaisesti ilmestyivät hänelle ja hän laski aseensa.
Aamulla hän poistui pysyvästi ja jätti Saintilta takavarikoimansa noin miljoona dollaria häntä suojelleille rehellisille joskin hiukan omaleimaisille sisaruksille, joista yhden olivat gangsterit pahoinpidelleet sairaalakuntoon yrittäessään saada hänet kertomaan missä Castle on - ja samaan aikaan yksi sisaruksista, tyttö, piilotteli etsittyä lattian alla olevan autotallihissin katolla, josta he näkivät kaikki kauheudet mitä pojat joutuivat kokemaan - antamatta silti periksi.
Elokuvan lopussa Castle seisoo sillalla autonsa vieressä mustassa taisteluasussaan; hän sanoo itsekseen: 
Tammikuun 18 (2005) Volition Inc. julkaisi "The Punisher" -pelin Xboxille, PlayStation 2:lle ja PC:lle. Tuomarin äänenä toimi elokuvastakin tuttu Thomas Jane. Peli käyttää hyväkseen osia elokuvan juonesta. Peli sai aikaan kohua erittäin kovasta väkivallasta, liittyen pääosin pelin kidutus-kuulusteluihin. Peli onkin Manhunt-pelien ohella ainoa videopeli, joka on saanut yhdysvalloissa korkeimman mahdollisen ikäluokituksen pelkästään väkivallasta. Huolimatta valtavan väkivaltaisesta sisällöstään peli myi miljoonia kappaleita.Nykyisellä Marvelin MAX-linjalla ei esiinny lainkaan supersankareita. Tuomari on viranomaisten mukaan taistellut rikollisuutta vastaan yli 30 vuotta.
MAX-Albumit (kirj. Garth Ennis)
Punisher: Born (sijoittuu aikaan ennen kaikkia muita)